दस साल से कम उम्र की लड़कियां ले सकती हैं सुकन्या योजना का लाभ
नगर निगम के वार्ड 5 के गांव दमदमा में प्रधानमंत्री सुकन्या योजना पर एक कार्यक्रम का आयोजन किया गया। कार्यक्रम में डाकघर हरियाणा के निदेशक जगदीप गुप्ता ने बतौर मुख्यातिथि शिरकत की।
कार्यक्रम की अध्यक्षता समाजसेविका माया देवी दमदमा ने की और विशेष अतिथि के रूप में जिला परिषद सदस्य भाग सिंह दमदमा मौजूद रहे। लोगों को बताया गया कि 10 साल से कम उम्र की लड़कियां सुकन्या योजना का लाभ ले सकती हैं।
इसके साथ-साथ डाकघर द्वारा चलाए जा रहे पेंशन प्लान की जानकारी भी दी गई। माया देवी ने बेटी बचाओ बेटी पढ़ाओ पर जोर दिया भ्रूणहत्या और दहेज प्रथा को खत्म करने पर बल दिया। इस अवसर पर कालका से नीतू शर्मा ने नुक्कड़ नाटक के द्वारा समाज में दहेज प्रथा, भ्रूणहत्या, एसिड अटैक, लड़कियों के साथ छेड़छाड़ के बाद रही घटनाओं पर कटाक्ष किया। इस अवसर पर राजेश कुमार एसडीआई पंचकूला, चेतना दमदमा बनारसी दास, कृष्ण चंद, पूर्ण चंद, काका दमदमा, गुरदेव सिंह, दात्ता राम तरसेम काफी संख्या में लोग मौजूद रहे।
hin_Deva hin_Deva hin_Deva hin_Deva